CELEX: 62017TN0598
Language: fi
Date: 2017-09-05 00:00:00
Title: Asia T-598/17: Kanne 5.9.2017 – Italia v. komissio

23.10.2017   
            
            
               FI
            
            
               Euroopan unionin virallinen lehti
            
            
               C 357/27
            
         Kanne 5.9.2017 – Italia v. komissio
   (Asia T-598/17)
   (2017/C 357/36)
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamiehet: G. Palmieri ja P. Pucciariello, avvocato dello Stato)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 26.6.2017 annetun komission täytäntöönpanopäätöksen 2017/1144, joka annettiin samana päivänä tiedoksi, siten kuin kanteessa vaaditaan
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu yhteisen maatalouspolitiikan rahoituksesta 17.5.1999 annetun neuvoston asetuksen (EY) N:o 1258/1999 (1) 7 artiklan 4 kohdan ja yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 (2) 31 artiklan rikkomiseen.
   Kantaja riitauttaa kanneperusteensa yhteydessä riidanalaisessa päätöksessä määrätyt rahoituskorjaukset, koska ne eivät sen mukaan ole yhteensopivia tutkimuksen aikana esiin tulleiden seikkojen kanssa.
   Se riitauttaa lisäksi tavan, jolla mainittujen rahoituskorjausten määrä on laskettu, sillä se on suhteeton ja ilmeisen epäasianmukainen, koska se on huomattavasti suurempi kuin Italian viranomaisten toiminnasta mahdollisesti johtuva vahinko.
   
      (1)  EYVL 1999, L 160, s. 103.
   
      (2)  EUVL 2005, L 209, s. 1.